  Туспуктэм: Руслан Нуриахметов Наталия Сильвестрова Ижкарысь Михаило-Архангельской кафедральной соборын но Святой троицалэн черказ 88 номеро школаын шимучырлы ар тырмонлы тупатэм буре ваён службаос ортчизы. Быремъёслэсь лулзэс буйгатон но матысь адямиоссэс ыштэм муртъёслэсь сюлэм яраоссэс йӧнатон понна вӧськылъёс лыдӟизы. Со сярысь элькун тӧролэн но кивалтэтлэн пресс-службаез ивортӥз. Туннэ 88 номеро школаын урокъёс уг мыно, пиналъёс понна пӧртэм ужрадъёс радъямын. Покчи классъёсын дышетскисьёс Драмая ӟуч театрын «Давай уедем в Уналашку» спектакль учкозы. 6-8 классъёс «Вызов» фильме (12+) ветлозы. 9-11 классъёсын дышетскисьёс понна Удмурт кун университетын ужудысъёсын тодматонъя занятиос ортчозы. Мылкыд карисьёс школалэн Буре ваён сквераз вуылыны быгато. Адямиос мемориал доры сяськаос но шудонъёс ваё. Пусъём, Удмуртиысь Кун кенешлэн укмысэтӥ сессиез но минут ӵоже чус улонэн кутскиз. Тодэ вайытом, 88 номеро школаын шуэрес учыр 2022-тӥ арын 26-тӥ куарусёнэ луиз. Со бере дышетсконниез тупатъязы, пиналъёс школаязы 2023-тӥ арын 20-тӥ тулыспалэ берытскизы. Тегъёс: Шимучыръёс буреваён школаос Ижкар Удмуртия  